Služby pre verejnosť
Štátny archív v Banskej Bystrici ponúka svoje služby širokej verejnosti ale aj štátnym a súkromným inštitúciám.
V prípade, že máte záujem o vyhľadanie archívneho dokumentu a vystavenie výpisu, odpisu, potvrdenia alebo kópie z takéhoto dokumentu, navštívte sekciu Životné udalosti. Ide najmä o súdne dokumenty (dedičské spisy, pozemnoknižné spisy...), vysvedčenia, doklady o zamestnaní alebo stavebné dokumenty (územné rozhodnutia, stavebné povolenia, kolaudačné rozhodnutia, projektové dokumentácie).
Pokiaľ sa zaujímate o prezenčné štúdium archívnych dokumentov, viac informácií nájdete v sekcii Bádateľ (štúdium).
Ak ste pôvodcom registratúry, chcete podať návrh na vyradenie, schváliť registratúrny poriadok a plán alebo požiadať o odbornú radu či usmernenie, navštívte prosím sekciu Predarchívna starostlivosť.
Medzi ďalšie služby, ktoré Vám náš archív ponúka patria napr. fotografovanie a filmovanie archívnych dokumentov a priestorov archívu, možnosť vypožičania archívnych dokumentov na výstavy. Ak sa domnievate, že ste vlastníkom archívneho dokumentu, môžete sa na nás takisto obrátiť.
Pri štúdiu archívnych dokumentov Vám môže byť nápomocná odborná archívna knižnica.
Všetky potrebné tlačivá nájdete v tejto sekcii.